!"#2 N o . 2 20 17 ANIA TI ADDA ITI LIKUDAN DAGITI MISTERIOSO A BAMBANAG?
!"#2 ITI DAYTOY MET LA A RUAR 7 NADISENIO KADI? Ti Panaglanding ti Uyokan 8 TULONG PARA ITI PAMILIA No Natay ni Nanang Wenno Tatangmo 10 No Agladingit Dagiti Ubbing ken Tin-edyer 12 LUGLUGAR KEN TATTAO Panagpasiar Idiay Spain 14 NO ANIA TI KUNA TI BIBLIA 3 TOPIKO ITI AKKUB Krus Agusioso iti Misterioso a Bambanag! 16 Kayatmo Kadi a Maawatan ti Biblia? 4 Ania ti Isursuro ti Biblia Maipapan iti Espiritismo? s A D-A DU PAY ON L I N E Dagiti misterioso a karakter ti kaaduan a maibidbida ita kadagiti pelikula ken pabuya iti TV kas kadagiti bampira, salamangkero, ken mangkukulam. SALUDSOD DAGITI AGTUTUBO Kasanok a Sanguen ti Trahedia? Ibaga ti dua nga agtutubo no ania ti nakatulong kadakuada a nangsango iti ipapatay ti patpatgenda iti biag. Panagkunam, pagraragsakan laeng kadi dagita wenno adda dagiti di makita a pagdaksanna? r (Kitaem ti PANNURSURO TI BIBLIA ˛ TIN-EDYER) SUNGBAT DAGITI SALUDSOD MAIPAPAN ITI BIBLIA Ilawlawag daytoy a ruar ti "Agriing- kayo!" no apay a maeng-engganio dagiti tattao kadagitoy a misterioso a karakter. Maammuam pay no ania ti adda iti likudan dagitoy. r Talaga Kadi nga Adda Demonio? No talaga nga adda demonio, naggapuanda? Madangrandaka kadi? (Kitaem ti PANNURSURO TI BIBLIA ˛ SUNGBAT DAGITI SALUDSOD MAIPAPAN ITI BIBLIA) Vol. 98, No. 2 / Bimonthly / ILOKO Maipabpablaak iti Kada Ruar: 60,240,000 iti 115 a Lengguahe Saan a mailaklako daytoy a publikasion. Maipapaay daytoy kas paset ti sangalubongan a trabaho a panangisuro iti Biblia a supsuportaran dagiti boluntario a donasion. No kayatmo ti mangted iti donasion, bisitaem ti Kayatmo kadi ti ad-adu pay nga imporma- sion wenno libre a mayadalan iti Biblia? Malaksid no adda sabali a naipakita, dagiti teksto ti Biblia ket naadaw iti Baro a Lubong a Patarus ti Nasantuan a Kasuratan. Awake! (ISSN 0005-237X) Issue 2 April 2017 is published bimonthly by Watchtower Bible and Tract Society of New York, Inc.; L. Weaver, Jr., President; G. F. Simonis, Secretary-Treasurer; 1000 Red Mills Road, Wallkill, NY 12589-3299. 2016 Watch Tower Bible and Tract Society of Pennsylvania. Printed in Japan. Bisitaem ti wenno ipatulodmo ti kiddawmo iti maysa kadagiti adres iti baba. JEHOVAH'S WITNESSES: PHILIPPINES: PO Box 2044, 1060 Manila. UNITED STATES: 1000 Red Mills Road, Wallkill, NY 12589-3299. Para iti kompleto a listaan dagiti adres iti intero a lubong, kitaem ti
TO PIKO ITI AKKUB Agusioso iti Misterioso a Bambanag! "Lausen dagiti bampira, tao a lobo ken zombie ta ti sikat itan ket dagiti naluganan iti demonio ken mangparparuar iti demonio." - The Wall Street Journal. DAGITI salamangkero a tin-edyer ken lallakay, makagargari a mangkukulam, ken napintas wenno naguapo a bampira - dadduma laeng dagita kadagiti misterioso wenno datdatlag a karakter a gagangayen kadagiti libro, pelikula, ken video-game. Apay a magustuan dagita da- giti tattao? Insurat ti propesor ti sociology a ni Claude Fischer: "Kadagiti napalabas a dekada, bigla nga immadu ti Americano a mamati iti al-alia, manipud maysa iti kada sangapulo, nagbalinen a maysa iti kada tallo." Intuloyna: "No ikompara kadagiti nataengan, mapan a mamindua a dak- dakkel ti posibilidad nga ibaga dagiti agtutubo a nagkonsultada kadagiti psychic, mamatida iti al-alia, ken mamatida iti haunted house." manen dagiti estoria maipapan iti tao a nalu- ganan iti dakes nga espiritu. "Ti panagsikat manen ti maipapan iti naluganan iti espiritu ket gapu iti bigla a panaglatak dagiti zombie, tao a lobo ken bampira iti napalabas a dekada," insu- rat ni Michael Calia iti The Wall Street Journal. Kuna ti maysa a report nga iti "intero a lubong, adda iti 25-50 a porsiento ti mamati iti al-alia, ken kanayon a maibidbida dagiti al-alia kadagiti pagbasaan iti kaaduan a kultura." Ken sigun iti surbey idiay United States nga ina- ramid dagiti propesor ti sociology a ni Christo- pher Bader ken Carson Mencken, "makapakig- tot ta 70-80 a porsiento nga Americano ti talaga a mamati iti maysa wenno ad-adu pay a klase ti datdatlag nga aramid." Di ngarud pakasdaawan a bigla a sikat Misterioso: Banag a "saan a mailawlawag ti siensia wenno dagiti linteg ti nakaparsuaan." - Merriam-Webster's Learner's Dictionary. Dagiti kadi aktibidad nga adda koneksionna iti espiritismo ken iti misterioso a bambanag ket pagraragsakan laeng nga awan pagdak- sanna? Agriingkayo! No. 2 2017 3
Ania ti Isursuro ti Biblia Maipapan iti Espiritismo? ADU ti agduadua no agpayso ti aniaman nga adda koneksionna iti datdatlag a bambanag ken espiritismo. Panangluko laeng kano dagita wen- no imbento laeng dagiti nalaing nga scriptwriter dagiti pelikula. Ngem naiduma ti ibagbaga ti Bib- lia. Nalawag nga ibagana nga agannadtayo iti espiritismo. Kuna ti Deuteronomio 18:10-13: 'Awan koma ti masarakan kenka nga agipad- padles, managsalamangka wenno asinoman nga agsapul iti partaan wenno mangkukulam, wenno maysa a mangkayaw iti sabsabali babaen ti pa- gilabeg wenno asinoman nga umuman iti man- nakiuman iti espiritu wenno propesional a ma- nagipadles kadagiti pasamak wenno agimtuod iti natay.' Apay? Intuloyna: 'Isuamin nga agar- aramid kadagitoy ket nakarimrimon ken Jehova. Rebbeng a paneknekam nga awan pagkurangam ken Jehova a Diosmo.' Apay a nagkaro ti panangkritikar ti Biblia iti amin a klase ti espiritismo? DAKES A NANGRUGIAN Ibagbaga ti Biblia a nabayag pay sakbay nga inaramid ti Dios ti daga, pinarsuana ti minilion nga espiritu a parsua, wenno anghel. (Job 38: 4, 7; Apocalipsis 5:11) Naikkan ti kada anghel iti wayawaya nga agdesision - ti abilidad a mangpili iti naimbag wenno dakes. Pinili ti dadduma ti ag- rebelde iti Dios, ket pinanawanda ti posisionda idiay langit tapno riribukenda ti daga. Kas resul- tana, "napno [ti daga] iti kinaranggas." - Genesis 6:2-5, 11; Judas 6. Ibagbaga ti Biblia nga us-usaren dagitoy a da- kes nga anghel ti dakkel nga impluensiada a mangyaw-awan iti minilion a tattao. (Apocalip- sis 12:9) Gunggundawayanda pay ketdi ti natural Uray no makapaengganio ti panangiparang ti enter- tainment industry kadagiti bambanag ken karakter nga adda koneksionna iti espiritismo, masapul nga ammotayo dagiti pagdaksan a kakuykuyog dagita
"Umad-adu a tin-edyer a babbai ti mamati iti mahika. Mabalin a gapu dayta kadagiti nabiit pay a panna- kaipakita dagiti sosial ken makagargari a mangku- kulam iti TV, pelikula, ken libro." - Gallup Youth Survey, 2014 Ania ti Espiritismo? Ti panaginteres iti espiritismo ket makita kadagiti aramid a konektado iti astrolohia, panagsalamangka, ken okulto. Iti adu a paset ti lubong, padpadasen dagiti tattao ti makikomunikar kadagiti dakes nga espiritu babaen iti maysa nga espiritista wenno albolario. Adu ti agipadles tapno maammuanda ti masanguanan. Kitaenda dagiti bituen, agbirokda kadagiti seniales, agusarda iti bola a kristal, basaenda ti dakulap ti maysa a tao, wenno ipabasada ti mismo a dakulapda. Pagparparangen dagiti libro, magasin, ken pelikula a makapainteres wenno awan pagdaksan ti espiritismo. Sigun iti dadduma nga eksperto, ti pamay-an ti pan- nakaipabuya dagiti misterioso a bambanag kadagiti TV ken iti pelikula ket dakkel ti impluensiana iti patpa- tien dagiti tattao. a tarigagay ti tao a mangammo iti masakba- yan. - 1 Samuel 28:5, 7; 1 Timoteo 4:1. Adda dagiti ekstraordinario a pannakaba- lin (supernatural power) a kasla makatulong met. (2 Corinto 11:14) Ngem ti agpayso, pad- padasen dagiti dakes nga anghel a bulseken ti panunot dagiti tattao tapno dida maam- muan ti kinapudno maipapan iti Dios. - 2 Co- rinto 4:4. Isu a sigun iti Biblia, ti pannakikomunikar kadagiti dakes nga espiritu ket saan a may- sa a pagraragsakan nga awan pagdaksan- na. Dayta ti makagapu nga idi naisuro kada- giti agbalin nga adalan ni Jesus ti kinapudno maipapan kadagiti kasta nga aramid, "dagi- diay nangar-aramid kadagiti datdatlag inur- nongda dagiti libroda sada pinuoran," uray no dakkel ti pukawda a kuarta. - Aramid 19: 19, Byington. Adu met ita ti nagdesision a saanen a ma- kiraman kadagiti aktibidad ken pagpalpaliwa- an nga adda koneksionna iti espiritismo. Kas pagarigan, idi agtawen iti 12 ni Maria, agpa- rang a kabaelanna nga ibaga ti dadduma a peligro wenno pasamak iti masanguanan. Basaenna dagiti tarot card wenno baraha para kadagiti kaeskuelaanna, ket gapu ta pimmayso dagiti prediksionna, naengganio iti mahika. Impagarup ni Maria nga adda pannakaba- linna nga inted ti Dios tapno matulonganna dagiti tattao. Ngem inaminna: "Adda paka- buriborak idi. Mabasak ti baraha para iti sab- sabali ngem diak mabasa para iti bagik uray kayatko koma a maammuan ti masakbayak." Gapu ta magulguluan ni Maria iti adu a saludsodna a di masungsungbatan, Nabaliwan dagiti nagan iti daytoy nga artikulo. Agriingkayo! No. 2 2017 5
nagkararag iti Dios. Idi agangay, nakisarita kenkuana dagiti Saksi ni Jehova ket nakipa- gadal iti Biblia kadakuada. Naammuanna manipud iti Biblia a saan a naggapu iti Dios ti abilidadna a mangibaga iti mapasamak iti masanguanan. Naadalna pay a dagidiay ma- yat a makigayyem iti Dios masapul nga ibel- leng wenno dadaelenda ti aniaman a banag nga adda koneksionna iti espiritismo. (1 Co- rinto 10:21) Ti resultana? Imbelleng ni Maria dagiti libro ken dadduma pay nga us-usaren- na nga adda koneksionna iti mahika. Ipakpa- kaammona itan iti sabsabali dagiti kinapud- no a naadalna iti Biblia. Idi tin-edyer ni Michael, mahilig nga agbasa kadagiti nobela maipapan kadagiti ekstraordi- nario a karakter. Kinunana: "Magusgustuak idi nga imagine-n a maysaak a superhero nga agpaspasiar iti nadumaduma a lubong ti pan- tasia." Bayat a dumakdakkel ni Michael, in- inut a nairuamna ti agbasa iti libro maipapan iti mahika ken sinasatanas nga ar-aramid. Inaminna: "Gapu iti kinausiosok, naengga- nioak nga agbasa kadagiti libro ken agbuya kadagiti pelikula maipapan kadagita." Ngem gapu iti panagadal ni Michael iti Bib- lia, naawatanna a masapul nga agbalin a na- annad iti pilpilienna a basaen. Kinunana: "In- listak ti amin nga adda koneksionna iti espiritismo ket imbellengko dagita." Intuloy- na: "Adda importante a naadalko. Kuna ti Biblia iti 1 Corinto 10:31: 'Aramidenyo ti amin a bambanag a maipaay iti dayag ti Dios.' Isalsaludsodko itan iti bagik, 'Adda kadi li- naon daytoy a pagbasaan a saan a pakaida- yawan ti Dios.' No adda, diak basaenen." Nailadawan ti Biblia kas pagsilawan ket apag-isu la unay dayta. Nagpaiduma daytoy a paggapuan iti lawag a mangipakita no ania a talaga ti espiritismo. (Salmo 119:105) Ngem saan la a dayta. Naglaon pay ti Biblia iti nagsayaat a kari maipapan iti lubong nga awanton ti impluensia dagiti dakes nga espi- ritu. Dakkelto ti epektona dayta iti sanga- tauan. Kas pagarigan, kuna ti Salmo 37: 10, 11: "Iti apagbiit laengen a kanito, ket day- diay nadangkes awanton; ket pudno unay nga imutektekamto ti lugarna, ket isu awan- ton. Ngem dagidiay naemma tagikuaendanto ti daga, ket pudno a maragsakandanto iti na- palalo iti kinaruay ti talna." ˛ Awisendaka a mangadal iti ad-adu pay babaen ti panang- basam iti kapitulo 10 ti libro nga Ania a Talaga ti Isursuro ti Biblia? Impablaak daytoy dagiti Saksi ni Jehova ken libre a mai-download iti jw.org/ilo. Mabalinmo met nga i-scan daytoy a code.
N A D I S E N I O K A D I ? Ti Panaglanding ti Uyokan AWAN a pulos ti problema dagiti uyokan iti pa- naglanding. Suabe ti panaglandingda iti dan- dani aniaman nga anggulo. Ania ti sekretoda? Panunotem: Tapno natalged ti panaglan- ding ti uyokan, masapul a sakbay nga agdis- so, pabuntogenna ti panagtayabna agingga a kasla sumardengen. Ti maysa a lohikal nga estratehia a maaramid dayta ket ti panangru- kod iti dua a banag - kapartak ti panagtayab ken distansia ti target a pagdissuan - sa pa- buntogen ti panagtayab sigun kadagita. Ngem marigatan ti uyokan a mangaramid iti dayta gapu ta kas iti kaaduan nga insekto, dandani agdinnekket dagiti matana ken saan nga ag-adjust ti pokus dagita isu a saan a direkta a makarukod iti distansia. Ti panagkita ti uyokan ket saan a kas iti tao maysa a banag, dumakdakkel met ti panagki- tana iti dayta. No umas-asideg isuna iti may- sa a banag, napaspaspas ti idadakkel dayta a banag. Ipakita dagiti eksperimento a naara- mid idiay Australian National University a kis- sayan ti uyokan ti kapartak ti panagtayabna tapno saan unay a napaspas ti panagdakkel ti maysa a banag iti panagkitana. Inton nada- nonen ti uyokan ti pagdissuanna, dandani simmardengen iti panagtayabna isu a suabe ti panaglandingna. Kastoy ti report ti journal a Proceedings of the National Academy of Sciences: "Gapu ta simple ken adu ti aplikasion daytoy nga estra- tehia ti panaglanding . . . nagsayaat nga usa- ren dayta kadagiti sistema ti panangiturong kadagiti agtayab a robot." a makatantia iti distansia dagiti bambanag. Agparang a ti us-usaren ti uyokan ket ti sim- ple a prinsipio a bayat nga umas-asideg iti Ania ti makunam? Resulta kadi ti ebolusion ti estratehia ti uyokan nga aglanding? Wenno adda nangdisenio iti dayta? ˛ Agriingkayo! No. 2 2017 7
T U L O N G PA R A I T I PA M I L I A A G T U T U B O No Natay ni Nanang Wenno Tatangmo TI PROBLEMA TI MASAPUL A MAAMMUAM Innem ti tawen ni Dami idi natay ni tatangna gapu iti pimmutok nga urat iti utekna. Siam ti tawen ni Derrick idi natay ni tatangna gapu iti sakit ti puso. Pito ti tawen ni Jeannie idi natay ni nanangna kalpasan ti makatawen a pannakilabanna iti kanser iti ovary. Ubbing pay dagitoy nga agtutu- bo idi natayanda iti ay-ayaten iti biag. Napadasam met kadin dayta? No wen, matulongannaka daytoy nga artikulo. Ngem umuna nga ammuentayo ti tallo a kinapudno maipapan iti panagladingit. Saan nga agpapada ti panagladingit. Kayatna a sawen, ma- balin a naiduma ti pamay-am nga agladingit iti dadduma. "Ti panangiliwliwag iti ipapatay ket awan ti sursurotenna a may- maysa a simple a proseso wenno listaan dagiti pagannuro- tan," kuna ti libro a Helping Teens Cope With Death. Ti impor- tante, dimo iranranta a lapdan ti panagladingitmo. Apay? Ngamin . . . Adda pagdaksanna no lapdam ti agladingit. Kuna ni Jeannie a naibaga iti rugi: "Panagkunak idi, masapul nga agbalinak a natibker para iti adingko a babai isu a linaplapdak ti riknak. Agingga ita, adda tendensiak a di mangyebkas iti nasaem a marikriknak. Ammok a saan a nasayaat dayta." Umayon iti dayta dagiti eksperto. Kuna ti libro a The Griev- ing Teen: 'Saan nga agnanayon a mailibakmo wenno malap- dam dagiti marikriknam. Iti tiempo a dimo pulos namnama- en, bumtakto ti riknam wenno agsakitka.' Ti pananglapped iti ladingit ket mabalin met nga agresulta iti panagdroga wenno sobra a panaginum tapno mabibineg ti sakit a marikrikna. Mabasam met ti kapadasan da Dami, Der- rick, ken Jeannie iti sumaruno nga artikulo. Uray no daytoy nga artikulo ket maipapan iti ipapatay ti maysa a nagannak, agaplikar met dagiti prinsipio iti ipapatay ti maysa a kabsat wenno gayyem. Mabalin nga agduduma ti marikna ti agladladingit. Kas pa- garigan, kagura ti dadduma ti natay a tao gapu ta panagrik- nada ket binaybay-anna ida. Pabasolen met ti dadduma ti Dios ta apay kano a dina linapdan ti ipapatay ti ay-ayatenda. Adu met nga agladladingit ti makonkonsiensia gapu iti inara- mid wenno imbagada iti natay idi sibibiag pay ta saandan a mailinteg dayta. Nalawag a komplikado a proseso ti panagladingit. Ania ti ma- katulong tapno maliwliwa ken makabangonka manen? r Kitaem ti ad-adu pay a tulong para iti pamilia iti
TI MABALINMO NGA ARAMIDEN Makisaritaka. Mabalin a kayatmo ti agmaymaysa bayat iti daytoy narigat a situasion. Ngem makatulong no ibagam iti maysa a kapamilia wenno gayyemmo no ania ti marikriknam tapno makontrolmo ti emosionmo ken tapno dinaka abaken daytoy a trahedia. - Prinsipio ti Biblia: Proverbio 18:24. Isuratmo ti rikriknam ken kapanunotam. Isuratmo ti maipa- pan iti natay a nagannakmo. Kas pagarigan, ania ti dimo ma- liplipatan kenkuana? Isuratmo dagiti nasasayaat nga ugalina. Ania kadagita ti kayatmo a tuladen? No marigrigatanka gapu kadagiti negatibo a pampanunot - kas no dimo malipatan ti nasakit nga imbagam iti nagan- nakmo sakbay a natay - isuratmo no ania ti marikriknam ken no apay. Kas pagarigan, "Makonkonsiensiaak ta nagapakami ken Papa sakbay ti aldaw a natay." Kalpasanna, kitaem no talaga nga adda nakaibatayan ti pan- nakakonsiensiam. Kuna ti The Grieving Teen: "Saanka koma a makonsiensia ta saanmo nga ammo nga awan gayamen ti tsansam a dumawat iti pammakawan." Kunana pay: "Saan a realistiko a panunoten a ti maysa a tao ket masapul a di pu- los makaisao wenno makaaramid iti banag a posible a pagba- bawyannanto." - Prinsipio ti Biblia: Job 10:1. Aywanam ti bagim. Aginanaka a naimbag, agehersisioka, ken manganka iti nasustansia. No awan ganasmo bayat ti pannangan, mangipaunegka sagpaminsan iti nasustansia a merienda iti intero nga agmalem agingga nga agsubli ti nor- mal a ganasmo a mangan. Saanka a mangan iti junk food wenno uminum iti arak tapno laeng mailiwliwagmo ti ladingit- mo ta pakaruenda laeng ti bambanag. Agkararagka iti Dios. Kuna ti Biblia: "Ipalladawmo ti dadag- senmo ken Jehova a mismo, ket isu saranayennakanto." (Sal- mo 55:22) Saan laeng a basta mangpalag-an iti rikna ti ka- rarag. Pudpudno a pannakisarita dayta iti Dios a 'mangliwliwa kadatayo iti amin a rigattayo.' - 2 Corinto 1:3, 4. Ti Biblia ti maysa a pamay-an ti Dios a mangliwliwa kadagiti agladladingit. Nasayaat no adalem no ania ti isursurona mai- papan iti pudno a kasasaad dagiti natay ken iti namnama a panagungar. - Prinsipio ti Biblia: Salmo 94:19. ˛ Kitaem ti kapitulo 16 ti libro a Dagiti Saludsod nga Iyimtuod ti Agtutubo - Dagiti Sungbat nga Epektibo, Tomo 1. Libre a mai-download dayta iti Kitaem iti PUBLIKASION. M A K AT U LO N G A T E K S T O "Adda gayyem a dumekket a nasingsinged ngem iti maysa a kabsat." - Proverbio 18:24. "Agsaoakto iti kinapait ti kararuak!" - Job 10:1. 'Idi a ti mangrirriribuk a pampanu- notko immaduda iti unegko, dagiti bukodmo [ti Dios] a pangliwliwa rinugiandak a sappuyoten.' - Salmo 94:19. MATULONGAM TI SABSABALI "Maysaak a Saksi ni Jehova ken ti pamiliak. Sumagmamano a tawen ti napalabasen, dua nga ubbing nga am-ammomi ti naulila iti ina gapu iti kanser. Innem ken tallo ti tawenda. Mapan a kasta ti tawenmi iti kab- satko a babai idi natay ni Daddy dandani 17 a tawen sakbayna. "Nagdesisionkami kada Mommy, ken ti dua nga addingko a tulongan daytoy a pamilia. Awisenmi no kua ida iti balaymi. Dumngegkami no kasapulanda ti kasarita. Mangiwa- yakami iti oras para kadakuada ken agbalinkami nga aniaman depende iti kasapulanda idi a tiempo, maysa a kaay-ayam wenno paradengngeg wenno parabalakad. "Nakasasaem ti matayan iti maysa a nagannak, ken saanmonto pulos a malipatan. Agmawmaw ti sakit ngem kanayon a maipalagip ti ipapatayna. Ammok idi no ania ti mapaspasaran daytoy nga ag- ladladingit a pamilia ket dayta ti maysa a rason a naragsakak ta tinulonganmi ida. Gapu iti dayta, nagbalin a nadekdekket ti relasion- mi kadakuada ken ti relasionmi kas agkakapamilia." - Dami. Agriingkayo! No. 2 2017 9
No Agladingit Dagiti Ubbing ken Tin-edyer Agladladingitka kadi gapu iti ipapatay ti maysa a kapamiliam? No wen, kasanom a sanguen dayta? Kitaem no kasano a nakatulong ti Biblia iti tallo nga agtutubo a mangsango iti kasta a narigat a situasion. TI ESTORIA NI DAMI Kasla simple la ti sakit ti ulo ni Daddy idi damo. Ngem idi kimmaro, timmawag ni Mommy iti ambulansia. Mala- gipko pay idi inlugan ken impanawda isuna. Diak man la napanunot a daydin ti maudi a pannakakitak kenkuana a sibibiag. Kalpa- san ti tallo nga aldaw, natay ni Daddy gapu iti pimmutok nga urat iti utekna. Innem la ti tawenko idi. Adu a tawen a pinabpabasolko ti bagik iti ipapatay ni Daddy. Malaglagipko no kua ti eksena idi innalada, sa isaludsodko: 'Apay a nakatakderak laeng idi? Apay nga awan ina- ramidko?' No makitak dagiti adda sakitna a lallakay ken babbaket, mapanunotko, 'Apay a sibibiagda ket saan ni Daddy?' Idi aga- ngay, tinulongannak ni Mommy tapno mai- bagak ti marikriknak. Ken nagdakkel ti nai- tulong dagiti padami a Saksi ni Jehova. Isu a ti maibagak kadagiti agtutubo a natayan iti nagannak, "Ibagam iti sabali a tao ti marikriknam. Pagsayaatam no nasap- sapam nga iruar ti marikriknam." Nagrigat nga awan ni Daddy kadagiti nararagsak a pasamak iti biagko. Ngem na- liwliwaak iti kari ti Biblia iti Apocalipsis 21:4 a dandanin 'punasen ti Dios ti amin a lua kadagiti matatayo, ket awanton ni patay, awanto metten ti panagleddaang wenno pa- nagsangit wenno ut-ot.' TI ESTORIA NI DERRICK Ti dadduma kada- giti kararagsakan a kapadasak ket ti panag- kadkaduami ken Papa nga agbanniit ken agkamping iti bantay. Kaykayatna idi dagiti bantay. Adda idin sakit ti puso ni Papa. Malagipko Para iti dadduma, agladingitka a dagus kalpasan ti trahedia, ket mailiwliwagmonton dayta. Ngem saan a kasta ti napasamak ka- niak. Saak la nagladingit idi tin-edyerakon. Dami a naminsan wenno naminduak a binisita isuna iti ospital idi bassitak pay. Ngem diak idi ammo a grabe gayamen ti sakitna. Natay ni Papa iti sakit ti puso idi siam ti tawenko. Sangitak a sangit idi natay. Kasla diak makaanges ken awan kayatko a katung- tong. Idi la a nariknak ti kasta ken awanen gaganaygayak a mangaramid iti aniaman. Idi damo, nangipakita met iti interes dagiti agtutubo a karelihionanmi ngem apagbiit la dayta. Ibagada no kua, "Orasen ni tatang- mo" wenno "Innalan ti Dios" wenno "Addan idiay langit." Saanak a pulos nakontento ka- dagita nga imbagada ngem diak met ammo idi no ania a talaga ti isursuro ti Biblia.
Derrick Idi kuan, nakipagadal iti Biblia ni Mama kadagiti Saksi ni Jehova, ket di nagbayag, nakipagadalkami met ken manongko. Na- ammuanmi ti kasasaad dagiti natay ken ti makaliwliwa a kari ti Dios a panagungar. (Juan 5:28, 29) Ngem ti permi a nakatulong kaniak ket ti sasao ti Dios iti Isaias 41:10: "Dika agbuteng, ta addaak kenka. Dika ag- talangkiaw, ta siak ti Diosmo. Patibkeren- kanto. Pudno a tulongankanto." Idi agladla- dingitak ken agingga ita, nagdakkel a liwliwa nga ammok nga adda ni Apo Jehova para kaniak. TI ESTORIA NI JEANNIE Idi pito ti tawenko, natay ni Nanang iti kanser. Kasla tagtaga- inep laeng daydi nga aldaw. Malagipko a na- tay isuna iti balaymi ken adda idi da lolo ken lolak. Kalmado idi ti amin. Binatil nga itlog ti pinangrabiimi. Panagriknak, in-inut a nagtu- pak ti langit kaniak. Panagriknak idi ken iti tawtawen kalpasan dayta, masapul nga agbalinak a natibker para iti adingko a babai isu a linaplapdak ti riknak. Agingga ita, adda tendensiak a di mangyebkas iti nasaem a marikriknak. Am- mok a saan a nasayaat dayta. Malaglagipko ti ayat ken suporta dagiti kalugaranmi a padami a Saksi ni Jehova. Uray no nabiitkam pay nga umat-atender kadagiti gimong iti Kingdom Hall, nagkay- kaysada a timmulong kadakami a kas man la nabayagkamin nga agkakapamilia. Iti intero a makatawen, awan malagipko a nagluto ni Tatang iti pangrabiimi ta kana- yon idi nga adda agur-uray a makan iti ridawmi. Nagdakkel ti epektona kaniak ti sasao iti Salmo 25:16, 17. Impakaasi ti kompositor dayta a kanta iti Dios: "Tumaliawka kaniak, ket ipaayannak iti parabur; ta agmaymaysa- ak ken naparigatanak. Dagiti tuok ti pusok immaduda; manipud kadagiti pakarigatak O iruarnak." Makapabang-ar a maammuan a saanka a pulos agmaymaysa no malidlida- yanka. Adda ti Dios iti abaymo. Iti tulong ti Biblia, nakabangonak manen ken nakapag- pokusak kadagiti positibo a bambanag, kas iti makaliwliwa a kari ti Biblia a panagungar. Adda namnamak a makitakto manen ni Na- nang ken mas maam-ammokto isuna nga addaan iti perpekto a salun-at iti paraiso a daga. - 2 Pedro 3:13. Kayatmo kadi a maammuan ti ad-adu pay maipapan iti makaliwliwa a mensahe ti Biblia kadagidiay agladladingit? I-down- load-mo ti libre a kopia ti publikasion a "No Adda Matay nga Ay-ayatenyo." Mapan iti ken kitaem ti PUBLIKASION ˛ LIBRO KEN BROSHUR. ˛ Jeannie Agriingkayo! No. 2 2017 11
L U G L U G A R K E N TAT TA O S PA I N Panagpasiar Idiay SPAIN KANGRUNAAN A LENGGUAHE: SPANISH, BASQUE, CATALAN, GALICIAN, KEN VALENCIAN POPULASION: 46,439,000 KABESERA: MADRID KLIMA: AGDUDUMA, NAPUDOT NO SUMMER, NAKALAMLAMIIS MET NO WINTER Mt. Teide L A G U T R O P S P A I N MADRID Toledo A F R I C A AGDUDUMA a buya ken klase ti tattao ti makita idiay Spain. Kaaduan a paset ti Spain ket naaplagan iti katal- talonan ti trigo, kaubasan, ken kakaykaywan ti olibo. Iti abagatan, 14 a kilometro laeng ti danum a namagsina iti Spain ken iti kontinente ti Africa. Adu ti immakar ken dimmappat iti daytoy nga abaga- tan a laud a paset ti Europa. Karaman kadakuada dagiti Phoenician, Greek, ken Carthaginian manipud iti North Africa. Idi nakadanon dagiti Romano iti dayta a lugar idi maikatlo a siglo B.C.E., sinakup ken inawaganda iti His- pania. Kalpasanna, sinakup dayta dagiti Visigoth sa da- giti Moor. Agpada a nangibatida iti pakakitaan ti kultu- rada. CANARY ISLANDS Iti nabiit pay a tawen, nasurok nga 68 a milion ti bim- misita iti Spain. Kaaduanna a gapu dayta iti nagmayat a
Agsalsala iti flamenco % Makita iti Toledo ti pakabuklan a historia ken kultura ti Spain. Napili idi 1986 kas maysa a World Heritage site ken popular a pagpaspasiaran dagiti turista A M M O M K A D I ? Ti Spain ti kaaduan iti produksion ti olive oil iti intero a lubong. Ti Teide Peak iti Canary Islands ti kangatuan a bantay iti Spain a ti kangatona ket 3,718 a metro. No marukod manipud iti puonna iti lansad ti baybay, daytoy ti maikatlo a katayagan a bulkan iti intero a lubong. Teide Peak Ti Mariscada ket maysa a gagangay a seafood a putahe paniempo, bimmalitok a darat iti baybay, ken ka- dagiti artistiko, historikal, ken arkitektural a kina- baknang ti pagilian. Adu met a bisita ti maatrakar kadagiti makan iti Spain. Ti gagangay a makan sa- diay ket seafood, sinuoban a ham, nananam a la- uya, salad, ken natnateng a naluto wenno nala- okan iti olive oil. Sikat iti intero a lubong dagiti Spanish omelet, paella, ken tapas. Mannakigayyem ken managpasiar dagiti Spa- nish. Kaaduan ti mangibaga a Katolikoda ngem medio bassit laeng ti makimismisa. Kadagiti na- palabas a tawtawen, adu ti immakar idiay Spain a taga-Africa, Asia, ken Latin America. Adu ka- dakuada ti maragragsakan a makisarsarita maipa- pan iti patpatien ken kostumbre ti relihionda. Nag- sayaat ti resulta ti pannakisarita kadakuada dagiti Saksi ni Jehova ken natulonganda ida a mangam- mo iti isursuro ti Biblia iti adu a topiko. Idi 2015, nasurok a 10,500 a Saksi ti nagbulon- tario nga agibangon wenno ag-renovate iti 70 a paggigimonganda a maawagan Kingdom Hall. Da- giti daga a nakaibangonan ti dadduma kadagita a proyekto ket impadawat dagiti munisipalidad. Tap- no matulongan dagiti imigrante, mangang-angay dagiti Saksi ni Jehova kadagiti gimong iti nasurok a 30 a lengguahe, puera pay ti Spanish. Idi 2016, nasurok a 186,000 ti immatender iti espesial nga okasion dagiti Saksi ni Jehova tapno lagipenda ti ipapatay ni Jesu-Kristo. ˛ Agriingkayo! No. 2 2017 13
N O A N I A T I K U N A T I B I B L I A K R U S K R U S Adu ti mangibilbilang iti krus kas simbolo ti Kristianidad. Ngem dadduma kadakuada ti saan a mamati a masapul a maisuot dagiti krus wenno maidispley kadagiti balay ken simbaan. Natay kadi ni Jesus iti krus? TI KUNA TI DADDUMA Pinapatay dagiti Romano ni Jesus babaen iti panangibitinda kenkuana iti krus a naaramid iti dua a pedaso ti kayo. TI KUNA TI BIBLIA Napapatay ni Jesus 'babaen iti panangibitinda iti maysa a kayo.' (Aramid 5:30, The New Jerusalem Bible) Ti dua a sao nga inu- sar dagiti mannurat iti Biblia a mangiladawan iti nakatayan ni Jesus ket agpada nga iparipiripda ti maysa a pedaso ti kayo, saan a dua. Sigun iti Crucifixion in Antiquity, ti Griego a sao nga stau- ros ket "gagangay a tumukoy iti maysa a poste. Saan a 'krus' ti katupagna a sao." Ti sao a xylon a nausar iti Aramid 5:30 ket "maysa laeng a naipatakder a poste wenno teddek a pangilansa- an dagiti Romano kadagiti nasentensiaan iti ipa- patay." Ti pamay-an ti pannakapapatay ni Jesus ket in- konektar met ti Biblia iti maysa a nagkauna a lin- teg dagiti Israelita. Kuna ti linteg: "No kas paga- rigan ti maysa a lalaki maaddaan iti basol a maikari iti sentensia nga ipapatay, ket napapa- tayen, ket imbitinmo iti kayo, . . . daydiay naibi- tin ket inlunod ti Dios." (Deuteronomio 21:22, 23) Maitunos iti dayta a linteg, insurat ti Kristiano a ni apostol Pablo a ni Jesus ket nagbalin a "lunod imbes a datayo, agsipud ta adda a naisurat: 'Na- ilunod ti tunggal tao a naibitin iti kayo [xylon].' " (Galacia 3:13) Impakita ngarud ni Pablo a natay ni Jesus iti kayo - iti maysa a pedaso ti kayo. A Critical Lexicon and Concordance to the English and Greek New Testament, maika-11 nga Edision, ni Ethelbert W. Bullinger, pa- nid 818-819. "Pinapatayda babaen iti panangibitinda kenkuana iti maysa a kayo." - Aramid 10:39, The New Jerusalem Bible. r Kitaem ti ad-adu pay a sungbat dagiti saludsod maipapan iti Biblia iti
Nagusar kadi dagiti adalan ni Jesus iti krus iti panagdayawda iti Dios wenno kas simbolo ti Kristianidad? TI KUNA TI BIBLIA Awan a pulos mabasa iti Biblia a mangipakita a nagusar dagiti immuna a Kristiano iti krus kas simbolo ti relihion. Dagiti ketdi Roma- no idi ti nagusar iti krus a nairanta a mangisim- bolo kadagiti didiosenda. Sa agarup 300 a tawen kalpasan ti ipapatay ni Jesus, ti krus ket pinag- balin ti Romano nga emperador a ni Constantine kas simbolo dagiti armadana. Sipud idin, konek- tado daytan iti "Kristiano" a relihion. idolatria.' (Deuteronomio 4:15-19; 1 Corinto 10:14) "Ti Dios maysa nga Espiritu" a di ma- kita ti tao. Gapuna, saan a nagusar dagiti nag- kauna a Kristiano kadagiti banag ken simbolo tapno mariknada nga as-asidegda iti Dios. Imbes ketdi, indaydayawda ti Dios "buyogen ti espiritu" wenno iti panangiturong ti di maki- ta a nasantuan nga espirituna, ken buyogen iti "kinapudno" wenno maitunos iti pagayatan ti Dios a naipakaammo iti Biblia. - Juan 4:24. Gapu ta inusar dagiti pagano ti krus iti panagdayawda iti didiosenda, saan ngata nga inusar met dayta dagiti adalan ni Jesus iti pa- nagdayawda iti pudno a Dios? Saan, ta ammo- da nga idi pay a saan a kayat ti Dios ti panag- dayaw nga agusar iti "aniaman a simbolo" ken masapul a dagiti Kristiano 'pagtalawanda ti "Dagiti pudno a managdaydayaw agdayawdanto iti Ama buyogen ti espiritu ken kinapudno." - Juan 4:23. Kasano a maipakita dagiti Kristiano ti respetoda ken Jesu-Kristo? TI KUNA TI DADDUMA "Normal ken lohikal laeng nga ipakitaan iti naisangsangayan a respeto ken dayaw daydiay nausar a mangisalakan. . . . Asi- noman nga agdaydayaw kadagita nga imahen, agdaydayaw met iti ireprepresentarda." - New Catholic Encyclopedia. TI KUNA TI BIBLIA Nakautang dagiti Kristiano ken Jesus ta gapu iti ipapatayna, nagbalin a posible ti pannakapakawan ti basolda, ti iyaasidegda iti Dios, ken ti namnamada a biag nga agnanayon. (Juan 3:16; Hebreo 10:19-22) Saan a naibilin nga ipakitada ti apresasionda babaen ti panangi- displey iti banag a mangisimbolo ken Jesus wen- no ti panangibaga laeng a mamatida kenkuana. Ngamin, "ti pammati, no awan ar-aramidna, ket natay." (Santiago 2:17) Masapul nga ipakita dagi- ti Kristiano ti pammatida ken Jesus. Kasano? Kuna ti Biblia: 'Ti ayat nga adda iti Kristo pi- litennakami [wenno, tignayennakami] ta day- toy ti impatomi, a ti maysa a tao natay maipa- ay iti isuamin. Dagidiay agbiag saanda koman nga agbiag agpaay iti bagbagida, no di ket agpaay kenkuana a natay maipaay kadakuada ken naibangon.' (2 Corinto 5:14, 15) Gapu iti nagpaiduma a panangipakita ni Kristo iti ayat- na, matignay dagiti Kristiano a mangbalbaliw iti biagda tapno matuladda ti pagwadanna. No aramidenda daytoy, adayo nga ad-adda a ma- ipakitada ti respetoda ken Jesus ngem iti pa- nagusarda iti maysa a simbolo ti relihion. ˛ "Daytoy ti pagayatan ni Amak, a tunggal maysa a makakita iti Anak ken mangwat- wat iti pammati kenkuana maaddaan koma iti agnanayon a biag." - Juan 6:40. Agriingkayo! No. 2 2017 15
s HOME SUNGBAT DAGITI SALUD- SOD MAIPAPAN ITI BIBLIA TULONG PARA ITI PAMILIA AGASSAWA KEN NAGANNAK TIN-EDYER UBBING s Kayatmo kadi a maawatan ti Biblia? Saanmo a kasapulan ˇ Nagpaiduma a kinalaing ˇ Kuarta ˇ Basta mamati lattan Kasapulam ˇ 'Pannakabalin nga agrason.' - Roma 12:1 ˇ Kinapakumbaba Baka masorpresaka iti dadduma nga isursuro ti Biblia. PANNURSURO TI BIBLIA PUBLIKASION NEWSROOM Talaga Kadi nga Adda Dios? Agtunos Kadi ti Siensia ken ti Biblia? Ti Dios Kadi ti Makimbasol iti Panagsagabatayo? Buyaem ti video nga APAY NGA ADALEM TI BIBLIA? Bisitaen ti wenno i-scan ti code Saan a masapul ti ag-register Libre ti amin a mai-download L 3 1 2 1 6 1 I - 2 7 1 g .


Daytoy ket maysa a listaan dagiti serbisio ken programa nga ipapaay ti Departamento para kadagiti Komersio ken Konsyumer nga Aramid. Tulong para iti Lingguahe: No kasapulam ti agipatarus, masapul nga ibagam iti Ingles ti lingguahe ti saom, mabalin nga agurayka bassit kas maisagsagana dagiti serbisio, ken mabalin a makiddaw kenka a mangipaayka iti numero a pangtawaganda kenka. Departamento para kadagiti Komersio ken Konsyumer nga Aramid (DCCA) cca.hawaii.gov Idurdur-as ti DCCA ti nabileg ken nasalun-at a lugar ti negosio kabayatan a salsalaknibanna ti komunidad manipud kadagiti saan a patas ken manangallilaw nga aramid iti panagnegosio. 587-DCCA (587-3222) wenno toll-free 1-800-394-1902 Email: dcca@dcca.hawaii.gov Pagrehistroan iti Negosio (BREG) Pagrehistroan kadagiti korporasion, panagkakadua, limitado ti pagrebbenganna a kompania, nagan ti negosio, marka ti negosio ken marka ti serbisio. 586-2727 Email: breg@dcca.hawaii.gov Pagrehistroan iti Negosio/Action Center ti Negosio* (BAC) Impormasion para kadagiti barbaro a negosio. Pangalaan iti tulong a para iti negosyo iti estado, buis, ken kadagiti rehistro ti employer, ken impormasion a kasapulan iti panagrugi iti barbaro a negosio. 586-2545 Email: bac@dcca.hawaii.gov BREG-Opisina ti Komisioner dagiti Seguridad Pagrehistroan kadagiti franchise, seguridad, ken propesional nga aglaklako, agdawdawat ken mamagbaga maipapan kadagiti seguridad. Mangsukimat ken mangusig kadagiti palso a seguridad ken dadduma pay a labsing a mainaig kadagiti seguridad ken franchise. Mangipaay kadagiti libre a materiales, presentasion ken nainpormasion a pabuya a para iti edukasion ti agpuunan. Para kadagiti saludsod wenno tapno igipulong iti palso a seguridad tawagan 586-2740 wenno toll-free 1-877-447-2267. Email: seb@dcca.hawaii.gov Cable a Telebision (CATV) cca.hawaii.gov/catv Mangipapaay kadagiti franchise dagiti kompania ti cable iti Hawaii, mangpaliiw iti kalidad ti serbisio, ken mangtaming kadagiti reklamo ti konsyumer a mainaig iti cable. 586-2620 Email: cabletv@dcca.hawaii.gov Dial ti Konsyumer 24-oras a serbisio ti DCCA para iti automated nga impormasion. Impormasion kadagiti masansan a saludsod dagiti konsyumer. 587-1234 Dibision ti Adbokasia ti Konsyumer (DCA) cca.hawaii.gov/dca Mangsalaknib ken mangibagi kadagiti interes dagiti konsyumer ti Hawaii kadagiti bambanag a mainaig kadagiti regulado nga utilities ken serbisyo a transportasion. 586-2800 Email: dca@dcca.hawaii.gov Dibision dagiti Pinansial nga Institusion (DFI) cca.hawaii.gov/dfi Sigsiguradoen ti DFI ti seguridad ken kinasayaat dagiti papaabangan ken linisensiaan ti estado a pinansial nga institusion, ken sigsiguradoenna ti isusurot iti regulatorio dagiti linisensiaan ti estado nga institusion, dagiti eskrow a pagdipositoan, pagpao-itan iti kuarta, dagiti serbisio a pagsaldaan, agpaspasalda a pagutangan ken dagiti kompania nga agpaspasalda a pagutangan ken salaknibanna dagiti karbengan ken pondo dagiti agdipdiposito, bumulbulod, konsyumer ken dagiti dadduma pay a miembro iti publiko. 586-2820 Bambanag maipaay iti sapasap nga email, reklamo dagiti konsyumer, bangko, dagiti saan a pagdipositoan a pinansial nga institusion, eskrow a kompania, ken pagpao-itan iti kuarta: dfi@dcca.hawaii.gov Bambanag maipaay iti email ti agpaspasalda a pagutangan, kompania nga agpaspasalda a pagutangan, ken serbisyo a pagutangan: dfi-nmls@dcca.hawaii.gov Programa ti Hawaii para iti Pannakapalubos ti Edukasion a Sumaruno iti Sekundaria (HPEAP) cca.hawaii.gov/hpeap Pammalubos dagiti napalubosan nga institusion nga agipaay iti kurso a sumaruno iti sekundaria. 586-7327 Email: hpeap@dcca.hawaii.gov Dibision ti Insyurans (INS) Mangtaming iti industria ti insyurans iti Hawaii, mangipaay kadagiti lisensia, mangsukimat iti piskal a kasasaad dagiti nakabase iti Hawaii a kompania, mangsukimat iti singir ken panagipasa iti polisia, mangsukimat kadagiti reklamo a mainaig iti insyurans. 586-2790 Email: insurance@dcca.hawaii.gov Impormasion iti Agtagikua-Agab-abang Itawag iti Hotline ti Sentro ti Residensial nga Agtagikua-Agab-abang dagiti saludsodyo manipud 8:00 ti bigat agingga 12 ti aldaw Lunes agingga Biyernes, malaksid kadagiti fiesta ti Estado. 586-2634 Seksion ti Lisensia, Negosio, ken Impormasion (LBIS) Mabalin a maala dagiti konsyumer ti kangrunaan nga impormasion maipapan iti panagrehistro iti negosio, sukimaten no lisensiado ti maysa a negosio wenno indibidual, ken mangala iti impormasion maipapan kadagiti reklamo a naisubmitar iti RICO ken OCP. 587-4272, Pinduten 2
Medikal a Pagsaludsodan ken Panel a Pagkapiaan Aramiden ti Panel dagiti saan a pormal a pagkapiaan a panangusig kadagiti saludsod a mainaig kadagiti tagaipaay iti panagtaming iti salun-at sakbay a maaramid ti darum. Ti desision ti panel ket singasing ken saan a makatenggel. Mabalin latta nga agidarum ti aniaman a partido no kayatda. Dagiti panagusig ket maaramid iti wagas a saan a mangparubrob iti apa ken tumulong iti pannakaipaay ti impormasion imbes a panangipaay iti pammabasol. 586-2823 Email: micp@dcca.hawaii.gov Programa a Panangrisut iti Reklamo iti Pannakaremata ti Salda mfdr-program/ Aramiden ti programa dagiti agtagikua-agab-abang kadagiti pagnaedan a sanikua iti saan a judisial a pannakaremata a direkta a makisinnabet kadagiti nagpaabang kadakuada tapno mabaliwanda dagiti salda wenno marisutda ti plano a panagbayad iti las-ud ti tallo a bulan. 586-2886 Email: mfdr@dcca.hawaii.gov Opisina ti Pannakasalaknib ti Konsyumer* (OCP) cca.hawaii.gov/ocp Kas mamagbaga ti konsyumer para iti estado, sukimaten ti OCP dagiti reklamo ti konsyumer a mangipagarup iti saan a patas wenno manangallilaw nga aramid iti negosio iti nalawa a paset, karamanen ti advertising, dagiti panag-refund, panagabang kadagiti de-makina a lugan, tagilako a mayap- apan a mismo kadagiti pagtaengan, ken aramid a panagutang. Tapno mangipaay iti reklamo, tawagan 587-4272. Email: ocp@dcca.hawaii.gov Propesyonal ken Bokasyonal a Panaglisensia (PVL) Mangkita kadagiti aramid a regulatorio iti 25 a lupon/komisyon ken 24 a programa. 586-3000 Email: pvl@dcca.hawaii.gov Komision dagiti Publiko nga Alikamen* (PUC) Ireguladona dagiti amin a na-franchise wenno sertipikado a publiko a serbisio a kompania nga agop-operar iti Estado. 586-2020 Email: hawaii.puc@hawaii.gov Opisina a Pagreklamoan dagiti Regulado nga Industria* (RICO) cca.hawaii.gov/rico Sukimaten ken usigenna dagiti reklamo a mainaig kadagiti lisensiado a propesyonal ken saan a lisensiado nga aramid. 587-4272 Email: rico@dcca.hawaii.gov Para iti panangsukimat iti pakasaritaan dagiti reklamo, rehistro ti negosio, estado ti lisensia: RICO Sentro ti Rekurso ti Konsyumer (CRC) Para kadagiti saludsod a maipapan iti panangipaay iti reklamo a maibusor iti lisensiado a propesyonal wenno bokasyonal, wenno tapno ipulong ti saan a lisensiado nga aramid. Mangipaay iti impormasion maipapan kadagiti nadumaduma a topiko, karamanen ti panangabang kadagiti lisensiado a kontratista ken panangsalaknib iti bagim manipud iti saan a lisensiado nga aramid. Umawat met ti CRC kadagiti reklamo para iti Opisina ti Pannakasalaknib ti Konsyumer. 587-4CRC (587-4272) RICO Sertipikado ti Estado a Programa nga Arbitrasion (SCAP) cca.hawaii.gov/rico/scap_llaw Kasla depektibo kadi ti barbaro a luganmo? Kanayonka kadi nga agsubli-subli tapno matarimaan ti isu met laeng a problema? Iti babaen ti Lemon Law ti Hawaii, tulungan ti SCAP dagiti konsyumer a mangrisut iti parikut kadagiti agar-aramid iti lugan ken mabalindaka a tulungan tapno makaalaka iti refund. 587-4272 Dagiti Toll-Free a Numero iti Kabangibang nga Isla Tapno matawagan ti aniaman nga opisina ti DCCA idiay Oahu manipud kadagiti Kabangibang nga Isla, i-dial ti numero a nakalista para iti isla nga ayanmo, ken kalpasanna ti maudi a 5 a numero ti opisina a kayatmo a tawagan, sarunoen ti # a sinial. Kauai Maui Isla ti Hawaii Molokai ken Lanai 274-3141 984-2400 974-4000 1-800-468-4644 Dagiti Serbisio nga Online cca.hawaii.gov/resources Adu a serbisio iti Ingles ti mausar online. Ag-file kadagiti nadumaduma a form ti negosio, i-renew ti insyurans ken dagiti lisensia a propesyonal/bokasional, ken uray agsukimat iti lisensia. Agsukimat iti pakasaritaan ti reklamo iti negosio ken lisensia, nagan ti negosio, sertipiko iti nasayaat nga estado, ken adu pay. Dagiti mausar nga Opisina iti Kabangibang nga Isla. Tumawag para iti ad-adu pay nga impormasion wenno lokasion ken oras. Para iti sapasap a kapanunotan kadagiti serbisiomi wenno para iti mabalin nga iprinta a DCCA Direktorio Dagiti Serbisio, bisitaen: Disyembre 2016 Disyembre 2016


Ilokano - Sursurat Spiritual Warfare Introduction Scriptures Lucas 17:5 Kinuna dagiti apostoles iti Apo, "Pabilgem ti pammatimi." Taga-Roma 10:17 Ngarud, umay ti pammati babaen iti panagdengngeg iti mensahe, ket umay ti mensahe babaen iti pannakaikasaba ni Cristo. Lucas 11:1 Iti maysa nga aldaw, agkarkararag ni Jesus iti maysa a lugar. Idi malpasen, kinuna ti maysa kadagiti adalanna, "Apo, isuronakami man nga agkararag, kas iti panangisuro ni Juan kadagiti adalanna." 1 Timoteo 2:1-4 Umuna unay, yunay-unayko ngarud a maidaton iti Dios dagiti dawat, kararag, panangibabaet ken panagyaman para iti amin a tattao. 2 Ikararagam dagiti ar-ari ken amin nga agtuturay tapno agbiagtayo a natalna ken naulimek, nadiosan ken natakneng iti amin a banag. 3 Nasayaat daytoy ket makaay-ayo iti Dios a Mangisalakan kadatayo. 4 Tarigagayanna a maisalakan dagiti amin a tattao ken maammoanda ti pudno. Zacarias 3:1,2 Iti sabali a parmata, impakita kaniak ti Apo ni Josue a Nangato a Padi a sitatakder iti sangoanan ti anghel ti Apo. Sitatakder met ni satanas iti abay ni Josue tapno idarumna. 2 Kinuna ti anghel ti Apo ken ni satanas, "Dusaennaka koma ti Apo, satanas. Sapay koma ta dusaennaka ti Apo a mangay-ayat iti Jerusalem. Mayarig daytoy a lalaki iti kayo a narabsut iti apuy." Taga-Efeso 6:12 Saan a dagiti tattao ti kagubgubattayo, no di ket ti armada dagiti demonio iti tangatang, dagiti agturay, dagiti pannakabalin ken dagiti didiosen wenno espiritu a pagdaydayawan dagiti tattao iti daytoy dakes a panawen. Taga-Efeso 6:10,11 Kamaudiananna, agbalinkay a natibker iti pannakikaysayo iti Apo ken iti nabileg a pannakabalinna. 11 Ikawesyo ti amin a kabal nga ited ti Dios tapno mabalinyo a sarangten dagiti pangallilaw ti diablo. Taga-Taga-Efeso 6:13-17 Ngarud, ikabilyo ti salaknib nga inted kadakayo ti Dios! Iti kasta, inton dumteng ti dakes nga aldaw, mabalinyonto a sarangten ti kabusor, ket kalpasan ti pannakigubatyo, addakayto pay laeng a nakatakder a sisasagana iti irarautna ma-nen. 14 Ngarud, sisasaganakayo koma latta. Aramatenyo a pannakabarikesyo ti kinapudno, ti kinalinteg a kas kabal a salaknibyo 15 ken ti gagaryo a mangipakaammo iti Naimbag a Damag ti talna a pannakasapatosyo. 16 Mainayon kadagitoy, alaenyo pay ti pammati a pannakakalasagyo, ta iti daytoy, maiddepyonto ti amin a dumardarang a pana nga ibiat kadakayo ti Managdakdakes. 17 Awatenyo met ti pannakaisalakan a pannakahelmetyo ken ti sao ti Dios nga ited ti Espiritu a pannakakampilanyo. Hebreo 4:12 Sibibiag ken nasamay ti sao ti Dios. Natadtadem ngem ti uray ania a kampilan nga agsumbangir ti tademna. Kabaelanna a salputen ti pagsabatan ti kararua ken ti espiritu, ti nagsusuopan ti tulang ken pata. Ukomenna dagiti tarigagay ken pampanunot ti tao.
Lucas 4:8 "Kuna ti Nasantoan a Surat: 'Agdayawka iti Apo a Diosmo ket isu laeng ti pagserbiam,'" insungbat ni Jesus. Taga-Efeso 6:18 Agkararagkayo bayat ti panangaramidyo kadagitoy ket iti panagkararagyo, dawatenyo a tulongannakayo ti Dios. Aniaman nga aramidenyo, agkararagkayo kas idalan ti Espiritu. Gapu iti daytoy, agsalukagkayo ket dikayo maupay. Kanayon nga idawdawatanyo dagiti amin a tattao ti Dios. 1 Samuel 17:45-47 "Umayka makiranget kaniak a sikakampilan, sigagayang ken sipipika," insungbat ni David, "ngem sangoenka iti nagan ti Apo a Mannakabalin-amin a Dios ti armada ti Israel a kinaritmo. 46 Ita met la nga aldaw, yawatnaka ti Apo iti pannakabalinko. Patayenka ket putolanka, sakonto met ipakan kadagiti tumatayab ken ayup ti bangkay dagiti mannakigubat a Filisteo. Maammoanto ti entero a pagilian nga adda Dios ti Israel, 47 ket makitanto dagiti amin a naummong ditoy a dina masapul ti kampilan wenno gayang a pangisalakan kadagiti tattaona. Agballigi ti Apo iti gubat ket yawatnakayo amin iti pannakabalinmi." Lucas 10:17-20 Siraragsak a nagsubli dagiti pitopulo ket dua. "Apo," kinunada, "uray dagiti demonio nagtulnogda kadakami idi bilinenmi ida iti naganmo!" 18 Insungbat ni Jesus, "Nakitak ni Satanas a natnag a kas kimat manipud langit. 19 Denggenyo: Inikkankayo iti pannakabalin a mangbaddek kadagiti uleg ken manggagama ken mangparmek iti bileg ti Kabusor. Awanto ti pakaan-anoanyo. 20 Ngem saankayo koma nga agragsak gapu ta agtulnog dagiti dakes nga espiritu kadakayo. Agragsakkayo ketdi ta naisurat dagiti nagnaganyo sadi langit." 2 Taga-Corinto 10:3-5 Agpayso nga addakami ditoy lubong, ngem dikam makiranget gapu iti nainlubongan a panggep. 4 Saan a dagiti igam ti lubong ti aramatenmi a pakidangadang. Usarenmi ketdi dagiti nabileg nga armas ti Dios a pangrebba kadagiti sarikedked ti kabusor. Dadaelenmi dagiti ulbod a pannakisuppiat. 5 Ikkatenmi amin a kinatangsit a makalapped iti pannakaammo iti Dios. Kayawanmi amin a panunot tapno agtungpalda ken ni Cristo. 2 Timoteo 1:7 Ta saan nga espiritu ti kinatakrot ti inted kadatayo ti Dios, no di ti Espiritu a mangted kadatayo iti pannakabalin, ayat ken kinamanagteppel. Mateo 12:28,29 Kinapudnona, ti Espiritu ti Dios ti mangted kaniak iti pannakabalin a mangpaksiat kadagiti demonio. Daytoy ti mangpaneknek nga addan kadakayo ti Pagarian ti Dios. 29 "Awan ti makastrek iti balay ti napigsa a tao tapno alaenna dagiti kukuana. Reppetenna pay nga umuna ti napigsa a tao sa agsamsam iti uneg ti balay. Taga-Efeso 1:13 Nagbalinkayo met a tattao ti Dios idi nangngegyo ti pudno a mensahe, ti Naimbag a Damag a nangyeg iti pannakaisalakanyo. Namatikayo ken Cristo ket minarkannakayo ti Dios babaen iti pannangtedna iti Espiritu Santo nga inkarina kas pakakitaan iti panangtagikuana kadakayo.
Aramid 19:6 Impatay ni Pablo ti imana kadakuada, ket bimmaba ti Espiritu Santo kadakuada. Nagsaoda iti nadumaduma a pagsasao ket impakaammoda met ti sao ti Dios. Marcos 16:15-18 Imbagana kadakuada: "Inkay iti entero a lubong ket ikasabayo ti Naimbag a Damag kadagiti amin a parsua. 16 Ti mamati ken mabuniagan, maisalakanto. Ngem ti di mamati, madusanto. 17 Maitedto kadagiti mamati dagitoy a pannakabalin: Iti naganko, paksiatendanto dagiti demonio. Agsaodanto kadagiti sabali a pagsasao. 18 Uray no agiggemda kadagiti uleg, wenno uminumda iti sabidong, didanto maan-ano. Ipataydanto ti imada kadagiti masakit ket umimbagdanto." 1 Juan 1:9 Ngem no ipudnotayo dagiti basbasoltayo, tungpalenna ti karina ket aramidenna ti maitutop. Pakawanenna dagiti basoltayo ket ugasannatayo iti amin a kinadakestayo. Exodus 20:5 Dika agrukbab wenno agdaydayaw iti uray ania a kinitikitan a ladawan agsipud ta siak, ni Yahweh a Diosmo, ket managimonak. Dusaek dagiti gumura kaniak, agraman dagiti annakda agingga iti maikatlo ken maikapat a kaputotan. Salmo 109:17 Pagay-ayatna idi ti agilunod - mailunod met koma! Dina kinayat idi ti mangparabur - awan koma met ti mangparabur kenkuana. Uk-ukom 16:16 Inaldaw a kastoy ti salsaludsoden ni Delila agingga a nauma ni Samson iti panangrengrengna kenkuana, Taga-Efeso 4:26 No agpungtotkayo, diyo ipalubos nga agbasolkayo. Saan koma a lumnek ti init a di bumaaw ti pungtotyo tapno Taga-Roma 14:12 Ngarud, dumatagto ti tunggal maysa kadatayo iti sangoanan ti Dios. 1 Juan 2:23 Ta ti saan a mangbigbig iti Anak, saanna met a bigbigen ti Ama. Ti mangbigbig iti Anak, bigbigenna met ti Ama. Juan 14:6 "Siak ti dalan, ken ti pudno, ken ti biag; awan ti makapan iti Ama no di magna kaniak," insungbat ni Jesus. Mateo 11:28-30 "Umaykayo kaniak, dakayo amin a nabannog ken madagdagsenan, ket paginanaenkayo. 29 Alaenyo ti sangolko, ket agsursurokayo kaniak agsipud ta naemma ken napakumbabaak, ket masarakanyonto ti inana. 30 Ta nanam-ay ti sangol nga itedko kadakayo, ket nalag-an ti awit nga ipabaklayko kadakayo." 2 Taga-Corinto 6:2 Ta kuna ti Dios, "Impangagka idi dumteng ti tiempo a pannakaipaayna, Tinulonganka idi dumteng ti aldaw nga isalakanka." Dumngegkayo! Adtoyen ti tiempo a maiparbeng. Itan ti aldaw a pannakaisalakan! Taga-Roma 10:13 Kas kuna ti Nasantoan a Surat, "Maisalakan ti siasinoman nga agpatulong iti Apo." Pastor T. John Franklin Church of Salvation, Healing, and Deliverance COS-HAD.org